stanford-oval/wikipedia huggingface dataset:
F-35I אדיר
הליך הרכישה > שילוב רכיבים ישראלים במטוס

שלושה מרכיבים עיקריים מבדילים את התצורה הישראלית – מערכות C4ISTAR (מודיעין, תקשוב, קשר ופיקוד, שליטה ובקרה), חימוש ומערכות לוחמה אלקטרונית (ל"א). מערכות התקשורת והשו"ב יתבססו על מערכות ישראליות הפועלות בחיל האוויר, כך שהמטוס ישתלב ברשת הצבאית עם הגעתו. במערכת הל"א חיל האוויר ישלב במטוס מערכות ייחודיות, ויכולת עצמאית בתחום תאפשר לחיל לעדכן את המערכות באופן מיידי. בשונה ממטוסים אחרים, פיתוח התצורה הישראלית מתבצע במקביל לפיתוח הכללי של המטוס. בנוסף יכול המטוס לשאת ולשגר תחמושת ישראלית כגון טיל האוויר-אוויר פיתון 5 ופצצות מונחות.
מספר חברות ישראליות נבחרו לקחת חלק בפרויקט הבין-לאומי הכללי, בהן חברת אלביט מערכות שמייצרת את כוונת קסדת הטייס (שנבחרה כבר ב-1999) וצג מתקדם לתא הטייס, וחברת תדיראן קשר המספקת מגברי רדיו. בנוסף, במסגרת הסכם רכש גומלין עם ישראל, התעשייה האווירית מייצרת את הכנפיים לחלק מהמטוסים, חברת סאיקלון מוצרי תעופה מספקת תת-מערכות שונות, וחברת סימיגון מספקת תוכנת סימולציה למטוס.
ביוני 2023 בוצע ניסוי טיסה ראשון בישראל לנשיאת חימוש "ברד כבד" חיצוני (כלומר מחוץ לתא הפנימי לנשיאת חימוש). בניסוי זה נבחנה יכולת המטוס לנשיאת פצצה במשקל טון מסוג JDAM. ישראל היא המדינה הראשונה לאחר ארצות הברית שמבצעת ניסוי טיסה לשילוב חימוש במטוס. הניסוי הוכתר כהצלחה ומהווה הוכחת יכולת לביצוע ניסויי טיסה שיאפשרו בעתיד שילוב מגוון פצצות וחימושים במטוס האדיר.
קליטה והצטיידות

שני המטוסים הראשונים הגיעו לישראל ב-12 בדצמבר 2016, בשעה 20:30 בערב (לאחר עיכוב של מספר שעות באיטליה, תחנת ביניים בטיסתם מארצות הברית). למחרת, ערכו שני המטוסים את טיסת הבכורה בחיל האוויר הישראלי. הטייסת הראשונה שקלטה את ה-F-35I היא טייסת 140 ("טייסת נשר הזהב"). שלושה מטוסים נוספים נחתו בארץ ב-23 באפריל 2017 והצטרפו רשמית לטייסת החדשה. ביום העצמאות בשנת 2017 השתתפו מטוסי ה-F-35I לראשונה במטס חיל האוויר.
מטוס F-35I מספר זנב 901 בטקס נחיתת המטוס בישראל.
מטוס F-35I מספר 913 בדיר תת-קרקעי בבסיס נבטים.
ב-6 בדצמבר 2017 הוכרזו טייסת נשר הזהב ותשעת מטוסי ה-F-35I שברשותה כמבצעיים. ב-14 במרץ 2018 פורסם שה-F-35I רשם טבילת אש מבצעית, אך לא פורט מתי ומהי מהות הפעילות.
ב-16 בינואר 2020 נחנכה טייסת ה-F-35I השנייה, טייסת 116 "אריות הדרום".
ב-11 בנובמבר 2020 נקלטה במרכז ניסויי טיסה בבסיס תל נוף גרסה יחידה מסוגה בעולם לניסויי טיסה של ה-F-35.
ב-1 ביולי 2021, נפתחה טייסת 117 כטייסת הכשרה ואימון של מטוסי ה-F-35I.
ב-26 בספטמבר 2021 נקלטו בישראל שלושה מטוסי F-35 נוספים בבסיס חיל האוויר נבטים והצטרפו לטייסת "אריות הדרום".
ב-24 במרץ 2022 נקלטו בישראל שלושה מטוסי F-35 נוספים בבסיס חיל האוויר נבטים. שניים מהם הצטרפו לטייסת ב"אריות הדרום" והאחד שנותר הצטרף לטייסת "נשר הזהב".
ב-10 בנובמבר 2022 נקלטו בישראל שלושה מטוסי F-35 נוספים בבסיס נבטים.
ב-13 במרץ 2025 נקלטו בישראל שלושה מטוסי F-35 נוספים בבסיס נבטים והצטרפו לטייסת "אריות הדרום".
קליטה והצטיידות > טייסות מפעילות

עד כה סופקו לישראל 39 מטוסים מסוג F-35I (מתוכם, 38 מטוסי קרב ועוד מטוס ניסוי אחד), כשהוזמנו בסך הכל 75 מטוסי F-35I. ראו עוד בשירות בחיל האוויר הישראלי. מטוסי ה-F-35I משרתים בטייסות הבאות:
טייסת 140 "נשר הזהב"
טייסת 116 "אריות הדרום"
טייסת 117 "טייסת הסילון הראשונה"
מרכז ניסויי טיסה – מטוס ניסוי אחד שפותח בהתאם לצרכים הייחודיים של חיל-האוויר הישראלי עם יכולות איסוף אותות ומידע באמצעות ציוד ייעודי.
פעילות מבצעית

ב-22 במאי 2018 אמר מפקד חיל האוויר האלוף עמיקם נורקין ש”אנחנו מטיסים את ה-F-35 מעל לכל המזרח התיכון וזה נהיה חלק מהיכולת המבצעית שלנו. אנחנו היינו הראשונים לתקוף על ידי F-35. ביצענו משימות מבצעיות ותקפנו כבר בחזיתות שונות”. בכך אישר שחיל האוויר הישראלי ביצע את התקיפה המבצעית הראשונה של ה-F-35 בעולם.
מטוסי F-35I לקחו חלק במב"מ - "המערכה בין המלחמות" - וביצעו תקיפות במקומות שונים במזרח התיכון, כולל בסוריה במהלך הסכסוך האיראני-ישראלי במהלך מלחמת האזרחים בסוריה.
ב-11 במאי 2021 השתתפו 8 מטוסי F-35I בתקיפת 150 מטרות טרור במערך הרקטי של חמאס, בהן 50–70 בורות שיגור בצפון רצועת עזה, כחלק ממבצע שומר החומות.
ב-6 במרץ 2022 הותר לפרסום שחיל האוויר הישראלי רשם את ההפלה הראשונה בעולם לזכות ה-F-35, כאשר מטוסי F-35I ישראליים הפילו זוג מל"טים איראניים שניסו להעביר מטען של אקדחים לרצועת עזה ב-15 במרץ 2021.
מטוסי F-35I השתתפו במבצע עלות השחר באוגוסט 2022, כולל בתקיפת הפתיחה נגד הג'יהאד האסלאמי הפלסטיני ברצועת עזה.
פעילות מבצעית > מלחמת חרבות ברזל

ה-F-35I "אדיר" השתתף גם במלחמת חרבות ברזל, שפרצה ב-7 באוקטובר 2023. מטוסי ה"אדיר" לקחו חלק רב בלחימה האווירית וקצב הפעילות שלהם היה פי 5 מאשר מצבי שגרה וביטחון שוטף. כל מטוס ביצע 2–4 גיחות ביום. מערך ה"אדיר" הצליח לשמור על כשירות גבוהה מאוד בזכות המערך הטכני של חיל האוויר הישראלי. מטוסי ה-F-35I השתתפו בלחימה ברצועת עזה כאשר סיפקו סיוע אווירי ואש חיפוי לכוחות היבשה ולמסוקי הפינוי של יחידה 669. בנוסף לגיחות תקיפה, ביצוע סיכולים ממוקדים ותקיפות עומק אסטרטגיות, שימש ה-F-35I גם כ"מנהל עבודה" אווירי שאיכן מטרות ואיומים באמצעות מערך הסנסורים שלו וחילק אותם לשאר כלי הטיס ומערך ההגנה האווירית, וחלק מהם אף הפיל בעצמו, כולל טילי שיוט וכטב"מים רבים.
ב-31 באוקטובר יירט מטוס "אדיר" מעל הים האדום טיל שיוט ארוך-טווח ששיגרו החות'ים לעבר אילת וזו הייתה הפלת בכורה עולמית של טיל באמצעות ה-F-35.
מטוסי F-35I ביצעו את התקיפות בעומק לבנון, במעוזי חזבאללה בבעלבכ, שם הפציצו מתקנים אסטרטגיים ומתקנים של המערך האווירי של חזבאללה.
לפי מקורות זרים, מטוסי F-35I ביצעו את תקיפת הקונסוליה האיראנית בדמשק בה נהרג בסיכול ממוקד בריגדיר גנרל מוחמד רזא זאהדי, מפקד כוח קודס בסוריה ולבנון. מטוסי F-35I השתתפו גם בסיכול המתקפה האיראנית על ישראל ב-14 באפריל 2024 בו הם יירטו טילי שיוט וכטב"מים רבים ששיגרה איראן לעבר ישראל.
ב-17 במאי 2024 ביצע מטוס F-35I "אדיר", ביחד עם מסוק קרב AH-64D אפאצ'י "שרף", סיכול ממוקד במחבל בכיר (מפקד חטיבת ג'נין של הג'יהאד האסלאמי הפלסטיני) בלב ג'נין.
ב-13 ביולי 2024 צה"ל חיסל בתקיפה אווירית את מוחמד דף, ראש הזרוע הצבאית של חמאס, ואת ראפע סלאמה, מח"ט ח'אן יונס של חמאס וסגנו של דף. התקיפה בוצעה על ידי שני מטוסי F-35I "אדיר" שהטילו 8 פצצות "ברד כבד" – פצצת JDAM במשקל 2,000 ליברות (910 קילוגרם) – על המסתור של דף וסלאמה בפאתי אל-מוואסי בח'אן יונס.
ב-20 ביולי 2024 במבצע יד ארוכה ביצעו מטוסי F-35I "אדיר" תקיפה אווירית נגד מטרות טרור, תשתיות ומאגרי נפט של החות'ים ליד נמל אל-חודיידה שבתימן כתגובה לפיגוע הכטב"ם בעיר תל אביב ב-19 ביולי בו נרצח אזרח ישראלי.
ב-26 באוקטובר 2024 במבצע "ימי תשובה" ביצעו מטוסי F-35I "אדיר" תקיפות אוויריות ברחבי איראן.
מפרט טכני F-35I > מאפיינים כלליים

צוות: טייס אחד.
אורך: 15.67 מטר (50.5 רגל)
מוטת כנפיים: 10.7 מטר (35 רגל)
גובה: 4.33 מטר (14.2 רגל)
שטח כנף: 42.7 מטר רבוע (460 רגל רבוע)
משקל ריק: 13,199 ק"ג (29,098 ליברה)
משקל מלא: 22,470 ק"ג (49,540 ליברה)
משקל המראה מרבי: 31,800 ק"ג (70,000 ליברה)
מנוע: מנוע טורבו-מניפה מדגם פראט אנד ויטני F135
דחף יבש: 125 קילוניוטון (28,000 ליברה-כוח)
דחף עם מבער אחורי: 191 קילוניוטון (43,000 ליברה-כוח)
קיבולת דלק פנימית: 8,382 ק"ג (18,498 ליברה)
מפרט טכני F-35I > ביצועים

מהירות מרבית: 1.6 מאך (1,930 קמ"ש, 1,200 מייל לשעה)
טווח פעולה קרבי עם דלק פנימי: 2,220 ק"מ (כ-1,200 מייל ימי)
רדיוס פעולה קרבי: 1,158 ק"מ (625 מייל ימי) למשימת תקיפה ו-1,407 ק"מ (760 מייל ימי) למשימת עליונות אווירית
עומס כנף: 526 ק"ג למטר רבוע (107.7 ליברות לרגל רבוע), 745 ק"ג למטר רבוע כאשר טעון במשקל מרבי
יחס דחף למשקל:
עם מכל דלק מלא: 0.87
עם חצי מכל דלק מלא: 1.07
תאוצת g מרבית: g ‏9
מפרט טכני F-35I > חימוש

תותח: 1 × תותח אוטומטי גאטלינג בקליבר 25 מ"מ, מדגם GAU-22/A חמוש ב-180 פגזים
נקודות נשיאה לחימוש: 6 כנות חיצוניות על הכנפיים עם יכולת נשיאה של 6,800 ק"ג ושני תאים פנימיים עם יכולת נשיאה של 1,360 ק"ג, סך הכל ה-F-35I יכול לשאת חימוש במשקל 8,100 ק"ג (כ-8 טונות).
טילים:
טילי אוויר-אוויר:
AIM-120 אמראם
AIM-9X סיידווינדר
IRIS-T
פיתון 4
פיתון 5 (בדגם F-35I של חיל האוויר הישראלי)
טילי אוויר-קרקע:
AGM-88 הארם G
AGM-158
פצצות:
פצצת שימוש כללי סימן 82, סימן 83 וסימן 84
פצצת מצרר מדגם Mk.20 Rockeye II
WCMD – מפזר חימוש מתקן רוח
פצצת Paveway מונחית-לייזר
פצצת SDB (פצצות בקוטר קטן) מדגם GBU-39
פצצות JDAM, כולל פצצת "ברד כבד"
AGM-154 JSOW (פצצה דואה מסוג Joint Standoff Weapon)
ה-F-35I אדיר יכול לשאת גם פצצות תוצרת ישראל, כגון רפאל SPICE ("ברד").
מפרט טכני F-35I > אוויוניקה

מכ"ם AESA מדגם AN/APG-81 תוצרת נורת'רופ גרומן Northrop Grumman Electronic Systems
מערכת כוונות ובקרת ירי מדגם AAQ-40 E/O תוצרת לוקהיד מרטין
מערכת אזהרה מפני טילים AN/AAQ-37 Distributed Aperture System מתוצרת נורת'רופ גרומן
מערכת לוחמה אלקטרונית AN/ASQ-239 ברקודה תוצרת BAE Systems
מערכות תקשוב CNI מדגם AN/ASQ-242 תוצרת נורת'רופ גרומן שכוללת:
מערכת תקשורת נתונים Harris Corporation Multifunction Advanced Data Link
מערכת שיתוף מידע מדגם Link 16
SINCGARS – מערכת רדיו רשתית קרבית
מערכת זיהוי עמית-טורף
מערכת HAVE QUICK להצפנת והגנת קשר רדיו
רדיו בתדרי AM,‏ VHF,‏ UHF AM ו-UHF FM
רדיו הישרדות GUARD
מד-גובה מבוסס מכ"ם
מערכת נחיתה מבוססת מכשירים
מערכת ניווט אווירית טקטית (TACAN)
מערכת נחיתה ממוחשבת JPALS
מערכת תקשוב ושיתוף מידע של הכוחות המזוינים של ארצות הברית TADIL-J
בדגם F-35I אדיר ישנן מערכות אוויוניקה, C4ISTAR, תקשוב ולוחמה אלקטרונית ישראליות נוספות הייחודיות לחיל האוויר הישראלי
מיטל רז

| --- | --- |

מיטל רז, 2023
 לידה:  11 בספטמבר 1981 (בת 43) ירושלים, ישראל 
 מדינה:  ישראל
 עיסוק:  שחקנית
 מקום לימודים:  בית הספר לתיאטרון חזותי
 פרסים והוקרה:  פרס קיפוד הזהב
 אתר האינטרנט הרשמי של מיטל רז https://www.meitalraz.com/
 פרופיל ב-IMDb
 
מיטל רז (נולדה ב-11 בספטמבר 1981) היא קומיקאית, בובנאית, שחקנית, ויוצרת ישראלית, זוכת פרס קיפוד הזהב.
ביוגרפיה

רז נולדה וגדלה בירושלים. במהלך שירותה בצה"ל עברה להתגורר בתל אביב. בוגרת בית הספר לתיאטרון חזותי בירושלים.
בשנת 2008 יצרה בשיתוף עם אנסמבל מייקל את ההצגה ״מייקל״, ההצגה ירדה מהבמות בסוף שנת 2021 לאחר שהועלתה כאלף פעמים ברחבי הארץ. לאחר הפסקה עלתה שוב באמצע שנת 2022 בשם "מייקל-אזכרת חורף" והיא תמשיך להיות מוצגת כל כמה חודשים. ״מייקל״ זכתה גם לעיבוד טלוויזיוני שעלה ב-2018 בערוץ יס. רז מגלמת את דמות המתבגרת המרדנית יסמיניש בת ה-16, בת למשפחת ברוש ששכלה את בנה, מייקל, לפני לא מעט שנים, אבל מקפידה לאזכר אותו בטקסים שנתיים וגם בחיי היומיום.
בשנת 2010, לאחר סיום לימודיה בבית הספר לתיאטרון חזותי בירושלים, החלה לעבוד בתחום אומנויות הבמה. במהלך השנים יצרה יצירות רבות לבמה שהוצגו בישראל ובלמעלה מעשרים מדינות שונות, בין היתר" זברה, הסיפור על דומי ודומה, play dead. ב-25 דצמבר 2021 עלתה הצגת היחיד שלה "מוות קטן" והיא מוצגת בתיאטרון הבית בתל אביב ובתיאטראות שונים ברחבי הארץ. ההצגה נוצרה במסגרת פסטיבל עכו, בתמיכת מפעל הפיס והיא מבוססת על תכנים מעולמה האישי של רז ובה סיפורים הקשורים בהוריה, במחלת הסרטן של אמה, בחווית האימהות לבתה, בחיות מחמד ועוד. בנובמבר 2022 זכתה רז בתואר שחקנית השנה בפרס קיפוד הזהב- טקס פרסי הפרינג' 2022.
בטלוויזיה רז הפעילה ודיבבה בובות בתוכניות שונות, בין היתר: בובה של לילה, מפלצות קטנות, ולאחרונה היא מדבבת ומפעילה את הבובה של אוזה בתוכנית הילדים המחודשת פרפר נחמד.
ב-2018 יצרה יחד עם אבי דנגור וצוות ההצגה "מייקל" סדרה באותו שם ששודרה ב- YES, ושיחקה את דמותה של "יסמיניש". במרץ 2021 הסדרה עלתה לעונה שנייה
בינואר 2023 עלתה לשידור הסדרה אבירם כץ, שם מגלמת רז לראשונה בקריירת המשחק שלה דמות דרמטית: אלישבע רומנו, רופאה פרוקטולוגית, בחזקת נעדרת, שהמשטרה נמצאת בחיפושים אחריה.
הייתה בזוגיות עם המוזיקאי תומר יוסף. היא אם לבת מזוגיות עם אריאל, בנו של ראש הממשלה לשעבר אהוד אולמרט. מתגוררת עם בתה ביפו
בן דודה הוא השחקן יניב ביטון.
הערות שוליים

↑  מיטל Meital - אודות, באתר theater (באנגלית)
1 2  מאיה נחום שחל, מיטל רז שמה את המוות על השולחן, באתר כלכליסט, 20 בדצמבר 2021
↑  צוותא | מייקל - אזכרת חורף, באתר צוותא | מייקל - אזכרת חורף
↑  סמדר שילוני, "קל לי להתחבר לדמויות ילדותיות כמו אוזה ויסמיניש. לא יודעת מה זה אומר עליי", באתר ynet, 5 בספטמבר 2021
↑  תיאטרון הבית, מוות קטן // 8 במרץ, באתר תיאטרון הבית
↑  הוכרזו פרסי "קיפוד הזהב" לשנת 2022: "שמואל" הצגת השנה, באתר וואלה, 18 בנובמבר 2022
↑  רותה קופפר, "רציתי לעשות שטויות על הסט, אבל עצרו אותי", באתר כלכליסט, 18 בינואר 2023
↑  עמית קלינג, מיטל רז מכירה את הפינה הכי רומנטית בתל אביב. היא נמצאת ביפו, באתר מיטל רז מכירה את הפינה הכי רומנטית בתל אביב. היא נמצאת ביפו - טיים אאוט, ‏2023-02-03
| --- | --- |
בקרת זהויות :  NLI: 987007462539805171  VIAF: 308261574   WorldCat (עם VIAF): 308261574
בובספוג מכנסמרובע

| --- | --- |

סמליל הסדרה בעברית
 סוגה:  אנימציה, קומדיה, הומור סוריאליסטי, סלפסטיק
 יוצרים:  סטיבן הילנבורג
 כותבים:  סטיבן הילנבורג (עונות 1–3) שרם כהן (עונה 1) דאג לארונס (עונות 1–הווה) פול טיביט (עונות 1–8) וולט דורן (עונות 2–3) וינסנט וולר (עונות 1, 4 ו-8) דרק דרימון (עונה 1)  טים היל (עונות 1 ו-5) קרל הרווי גרינבלאט (עונות 1–4) אהרון ספרינגר (עונות 1–8)   לוק ברוקשייר (עונות 4–הווה) מריוות'ר ויליאמס (עונות 1–3) אנדרו גודמן (עונות 8–הווה) דני ג'ובאניני (עונות 13–הווה) קאז (עונות 3 ו-9 –הווה)
 בימוי:  דרק דרימון (עונות 1–3) וינסנט וולר (עונות 4–9)
 מדבבים:  טום קני רוג'ר בומפאס ביל פייגרברייק קרולין לורנס קלנסי בראון דאג לורנס ג'יל טלי לורי אלן מרי ג'ו קטלט
 מדבבים בעברית:  עידו מוסרי גלעד קלטר לירון ברנס נעמה אוזן עמי מנדלמן צביקה שוורצברג עדי וייס דון לני גבאי מאיה בר-שלום טליה ברקאי מאיה מיטלפונקט צביקה פורמן
 פרסים:  סדרת האנימציה הטובה ביותר ב"פרסי בחירת הילדים של ניקלודיאון"
 פסקול:  SpongeBob SquarePants: Original Theme Highlights 
 ארץ מקור:  ארצות הברית ארצות הברית
 שפות:  אנגלית (דובב למגוון שפות, ביניהן עברית)
 מקום התרחשות:  ביקני בוטום
 מספר עונות:  15
 מספר פרקים:  313 (לרשימת הפרקים)
 תוכנית המשך:  מחנה האלמוגים: שנות הילדות של בובספוג  המופע של פטריק
 הפקה
 מפיק:  דונה קסטריקון (עונות 1–2) אן מישו (עונה 2) הלן קפטיק (עונות 2–3) דינה בוטין (עונות 4–6) ג'ני מוניקה האמונד (עונות 6–12) ג'ו קראולי (עונה 13–הווה)
 מפיקים בפועל:  פול טיביט (עונות 6–9) מארק סקלרי (עונות 13–הווה) וינסנט וואלר (עונות 13–הווה)
 חברת הפקה:  אולפני יונייטד פלנקטון ניקטונס (עונות 1–5) אולפני ניקלודיאון (עונה 5–הווה)
 הפצה:  Paramount Networks International 
 עורכים:  אנדרו אוברטום מישל בריאן
 מוזיקה:  סטיב בלפר ניקולס קאר סייג׳ גאיטון ג׳רמי וויקפילד בראד קארו איבן שלטר בארי אנתוני טרופ The Blue Hawaiians
 אורך פרק:  כ־22 דקות
 שידור
 רשת שידור:  ניקלודיאון
 רשת שידור בישראל:  ערוץ הילדים (באנגלית) ניקלודיאון ישראל ערוץ 10 מַכַּאן 33
 פורמט (תמונה):  SDTV‏ 480i (מרבית הפרקים בעונות 1–8) HDTV‏ 1080i (פרקים 123–124, פרק 175, עונה 9 ואילך)
 פורמט (קול):  NTSC ‏(1999–2012) Dolby Surround 5.1‏ (2009, 2012–הווה)
 תקופת שידור מקורית:  1 במאי 1999 – הווה
 תקופת שידור בישראל:  1 ביולי 2003 – רץ
 קישורים חיצוניים
 SpongeBob.com
 דף התוכנית ב-IMDb
 
סמליל הסדרה מ-2007 עד ל-2010
בובספוג מכנסמרובע, גיבור הסדרה
בּוֹבְּסְפוֹג מִכְנָסְמְרֻבָּע (באנגלית: SpongeBob SquarePants) היא סדרת אנימציה אמריקאית הומוריסטית שנוצרה על ידי הביולוג הימי והאנימטור סטיבן הילנבורג עבור רשת ניקלודיאון האמריקאית. הסדרה שודרה לראשונה בערוץ ניקלודיאון של ארצות הברית ב־1 במאי 1999. העלילה מתרחשת בעיר במעמקי הים, ומתמקדת בהרפתקאותיהם של ספוג ים בשם בובספוג מכנסמרובע ושל קרוביו.
בישראל, הסדרה החלה את שידוריה ב-1 ביולי 2003 עם פתיחת ערוץ ניקלודיאון הישראלי, ומאז משודרת בדיבוב לעברית; בעבר, הסדרה שודרה במקביל בערוץ עשר. החל מאוגוסט 2017 משודרת הסדרה בדיבוב לערבית בערוץ מכאן 33. ב-29 בספטמבר 2023 הודיעה ניקלודיאון כי הסדרה תחודש לעונה 15. ב-22 בפברואר 2025 הסדרה חודשה לעונה 16.
סקירה כללית

| עונה | עונה | פרקים> מס' פרקים מלאים | פרקים> מס' פרקים משניים | תאריך שידור מקורי ארצות הברית> הפרק הראשון | תאריך שידור מקורי ארצות הברית> שידור האחרון | תאריך שידור בישראל ישראל> הפרק הראשון | תאריך שידור בישראל ישראל> הפרק הראשון | תאריך שידור בישראל ישראל> הפרק האחרון | תאריך שידור בישראל ישראל> הפרק האחרון |
| --- | --- | --- | --- | --- | --- | --- | --- | --- | --- |
|  | 1 | 20 | 41 | 1 במאי 1999 | 3 במרץ 2001 | 1 ביולי 2003 | 1 ביולי 2003 | 28 ביולי 2003 | 28 ביולי 2003 |
|  | 2 | 20 | 39 | 20 באוקטובר 2000 | 26 ביולי 2003 | 29 ביולי 2003 | 29 ביולי 2003 | 27 באוגוסט 2003 | 27 באוגוסט 2003 |
|  | 3 | 20 | 37 | 5 באוקטובר 2001 | 11 באוקטובר 2004 | 1 ביולי 2004 (גרסה מתורגמת לעברית) | 2 בינואר 2005 (גרסה מדובבת לעברית) | 29 ביולי 2004 (גרסה מתורגמת לעברית) | 27 בינואר 2005 (גרסה מדובבת לעברית) |
|  | בובספוג: הסרט | בובספוג: הסרט | בובספוג: הסרט | 19 בנובמבר 2004 | 19 בנובמבר 2004 | 14 באפריל 2005 | 14 באפריל 2005 | 14 באפריל 2005 | 14 באפריל 2005 |
|  | 4 | 20 | 38 | 6 במאי 2005 | 24 ביולי 2007 | 6 בנובמבר 2006 | 6 בנובמבר 2006 | 2 בספטמבר 2007 | 2 בספטמבר 2007 |
|  | 5 | 20 | 41 | 19 בפברואר 2007 | 19 ביולי 2009 | 9 בספטמבר 2007 | 9 בספטמבר 2007 | 7 ביולי 2009 | 7 ביולי 2009 |
|  | 6 | 26 | 47 | 3 במרץ 2008 | 5 ביולי 2010 | 10 ביוני 2009 | 10 ביוני 2009 | 3 ביולי 2011 | 3 ביולי 2011 |
|  | 7 | 26 | 50 | 19 ביולי 2009 | 11 ביוני 2011 | 3 במרץ 2011 | 3 במרץ 2011 | 22 בדצמבר 2011 | 22 בדצמבר 2011 |
|  | 8 | 26 | 47 | 26 במרץ 2011 | 6 בדצמבר 2012 | 23 בדצמבר 2011 | 23 בדצמבר 2011 | 17 במרץ 2013 | 17 במרץ 2013 |
|  | 9 | 26 | 49 | 21 ביולי 2012 | 20 בפברואר 2017 | 18 במרץ 2013 | 18 במרץ 2013 | 23 בנובמבר 2016 | 23 בנובמבר 2016 |
|  | בובספוג הסרט: ספוג מחוץ למים | בובספוג הסרט: ספוג מחוץ למים | בובספוג הסרט: ספוג מחוץ למים | 6 בפברואר 2015 | 6 בפברואר 2015 | 5 במרץ 2015 | 5 במרץ 2015 | 5 במרץ 2015 | 5 במרץ 2015 |
|  | 10 | 11 | 22 | 15 באוקטובר 2016 | 2 בדצמבר 2017 | 13 במרץ 2017 | 13 במרץ 2017 | 16 בנובמבר 2017 | 16 בנובמבר 2017 |
|  | 11 | 26 | 50 | 24 ביוני 2017 | 25 בנובמבר 2018 | 19 בנובמבר 2017 | 19 בנובמבר 2017 | 12 בדצמבר 2018 | 12 בדצמבר 2018 |
|  | 12 | 26 | 48 | 11 בנובמבר 2018 | 29 באפריל 2022 | 14 ביולי 2019 | 14 ביולי 2019 | 14 באוגוסט 2022 | 14 באוגוסט 2022 |
|  | בובספוג הסרט: מבצע הצלה | בובספוג הסרט: מבצע הצלה | בובספוג הסרט: מבצע הצלה | 14 באוגוסט 2020 | 14 באוגוסט 2020 | 6 במרץ 2021 | 6 במרץ 2021 | 6 במרץ 2021 | 6 במרץ 2021 |
|  | 13 | 26 | 52 | 22 באוקטובר 2020 | 1 בנובמבר 2023 | 31 באוגוסט 2021 | 31 באוגוסט 2021 | 17 בדצמבר 2023 | 17 בדצמבר 2023 |
|  | 14 | 13 | 21 | 2 בנובמבר 2023 | 2 בדצמבר 2024 | 24 במרץ 2024 | 24 במרץ 2024 | 3 בדצמבר 2024 | 3 בדצמבר 2024 |
|  | 15 | 20 | יפורסם בהמשך | 24 ביולי 2024 | יפורסם בהמשך | 4 בדצמבר 2024 | 4 בדצמבר 2024 | יפורסם בהמשך | יפורסם בהמשך |
רקע עלילתי

עלילת הסדרה מתמקדת בספוג ים תיבתי-מלבני וצהוב בשם בובספוג מכנסמרובע, שנקלע לצרות בלי שהוא מתכון לכך. בובספוג מתגורר בעיר תת-מימית בשם "ביקיני בוטום" (שמבוססת על אי אמיתי בשם "ביקיני", ומילולית – חלק תחתון של בגד ים ביקיני). ביתו של בובספוג עשוי מאננס, והוא גר יחד עם חיית המחמד שלו, גארי החילזון. בובספוג עובד כטבח במסעדת המזון המהיר "הסרטן הפריך". הוא נוטה להרגיז את שכנו בעל האופי הממורמר, התמנון סקווידוויד טנטקלס, ולהיקלע לתסבוכות והרפתקאות שונות יחד עם שני חבריו הטובים: כוכב ים ורוד בשם פטריק סטאר שגר מתחת לסלע עם רהיטים שעשויים מחול, וסנאית חכמה בשם סנדי צ'יקס שיודעת קראטה. מר קראב הוא בעל מסעדת "הסרטן הפריך" ומעסיקו של בובספוג, הידוע בקמצנותו. פלנקטון הוא אויבו המושבע של מר קראב ומנהל את מסעדת הדלי, ולאורך הסדרה הוא מנסה שוב ושוב לגנוב את המתכון הסודי לקציצת הסרטן של המקום.
רקע עלילתי > העולם של הסדרה

בובספוג וחבריו חיים בעיר ביקיני בוטום, עיר מודרנית שמכילה מרכז מסחרי, פרוורים, חופים, שדה תעופה, מערכת תחבורה ציבורית ויריד. סטיבן הילנבורג ציין בעבר כי ביקיני בוטום מבוססת בצורה רופפת על העיר סיאטל. העיר מכילה בתי עסק שונים, לרבות מסעדות, חנויות, מפעלים ובתי אבות (מסעדת הסרטן הפריך בעצמה שוכנת במבנה שהיה בית אבות). אמצעי התחבורה העיקרי של תושבי ביקיני בוטום הוא סירות. ביקיני בוטום והאזור הסמוך לעיר מכילים הרים, יערות, אגמים, לגונות, מערות, ערבות, שוניות, נהרות, ואזורים מדבריים שוממים אשר מוצגים לאורך פרקי הסדרה. באופן אירוני, בפרקים רבים בסדרה העלילה מתרחשת בחוף ים, דבר שאיננו הגיוני, שכן העיר שוכנת מתחת למים.
האוכלוסייה של ביקיני בוטום מורכבת מחיות דמויי אדם שונות בהם דגים, לווייתנאים, סרטנאים, ספוגיים, דגי קלמארי, תמנונאים, כוכבי ים, דגי אנשובי, לובסטרים, כרישים, אבו נפחא, וחיות בדיוניות כגון מפלצות ים. בנוסף, מוצגות בסדרה חיות ים כגון מדוזות, סוסוני ים, חלזונות, תחשי נהרות, ותולעים. אלו אינם דמויי אדם והם בדרך כלל מוצגים כחיות מחמד או חיות בר. לדוגמה, הצדפות מייצגות בסדרה עטלפים וציפורים, החלזונות מייצגים בסדרה חתולים, התולעים מייצגות בסדרה כלבים והמדוזות מייצגות בסדרה דבורים או פרפרים, שכן תחביבו של בובספוג הוא ציד מדוזות, הדומה באופיו לציד פרפרים.
מרבית הדמויות בסדרה הן יצורים ימיים, פרט לסנדי צ'יקס, פאטצ'י הפיראט (מנהל מועדון המעריצים של בובספוג המופיע במספר פרקים כדמות כעצמה) וכל פרק בפתיח של בובספוג, פוטי התוכי (עוזרו של פאטצ'י הפיראט) ואיש הים ונער הקסם – שני קשישים המגלמים בסדרה גיבורי על בדימוס בעלי תוכנית טלוויזיה משלהם.
רקע עלילתי > מרכיבי קציצת הסרטן

מרכיבי בשר "קציצת הסרטן" הם סוד מסחרי בביקיני בוטום, אותו מנסה שלדון פנלקטון לגנוב מיוג'ין קראב לאורך הסדרה, וזאת על מנת שמסעדתו המתחרה תוכל לשגשג. מעריצים הניחו שקציצת הסרטן עשויות מבשר סרטנים כנרמז על-פי שמה, וכן על-פי עיצוב המסעדה כמלכודת סרטנים. יוצרי הסדרה פרסמו כי קציצות הסרטן טבעוניות ואינן מכילות מרכיבים מן החי.
מדבבים ודמויות > מדבבים באנגלית ובעברית

| דמות | בדיבוב באנגלית | בדיבוב בעברית |
| --- | --- | --- |
| בובספוג מכנסמרובע | טום קני | עידו מוסרי |
| גארי החילזון | טום קני | טליה ברקאי (עונות 7–13) ליאור חקון (עונות 10–11) |
| פטריק סטאר | ביל פייגרברייק | לירון ברנס |
| סקווידוורד טנטקלס | רוג'ר באמפאס | גלעד קלטר |
| מר קראב | קלנסי בראון | עמי מנדלמן אמנון וולף (פרקים 71–84) |
| סנדי צ'יקס | קרולין לורנס | נעמה אוזן ליטל וידבסקי (פרקים 32–70) |
| פלנקטון | דאג לורנס | עדי וייס (עונות 1–2) צביקה שוורצברג (עונה 3 ואילך) |
| קרן פלנקטון | ג׳יל טיילי | מאיה בר שלום (עונות 1-3) טליה ברקאי (עונה 2, עונות 10-13) מאיה בר שלום (עונה 3) נורית בנאי קורן (עונה 4 ו-9) ליאור שפירא (עונות 4-8) שחר אמיגה (עונה 8) מייה קדוש (עונה 11) נעמה אוזן (עונות 13–הווה) |
| פרל קראב | לורי אלן | דון לני גבאי (עונות 1–3, 6–10) שירי גדני (עונה 4) מיה אלון (עונות 4, 5 ו-12) מאיה מיטלפונקט (עונות 11–13) שירלי לילו (עונה 14- הווה) |
| גברת פאף | מרי ג'ו קטלט | מאיה בר שלום (עונות 1–5) נורית בנאי קורן (עונות 5–11 ו־13) מאיה מיטלפונקט (עונות 11–12) שירלי לילו (עונות 13–הווה) |
| דמות | בדיבוב באנגלית | בדיבוב בעברית |
| --- | --- | --- |
| הקריין הצרפתי | טום קני | עמי מנדלמן (עונות 1–2, 11–13) יוסי סגל (עונה 3) צביקה שוורצברג (עונות 4–6) גדי לוי (עונות 7–11) ערן מור (עונות 13–הווה) |
| פאטצ'י הפיראט | טום קני (כשחקן) | גיורא קנת (עונות 2–5) אלדד פריבס (עונה 5) ערן בוהם (בובספוג מתחת לאפס) יובל גרבש (עונה 6 ועונות 13 ואילך) גדי לוי (עונה 10) עידו מוסרי (עונה 12) |
| פוטי התוכי | סטיבן הילנבורג (עונות 2–3) פול טיביט (עונות 4–8) דאג לורנס (עונות 10–הווה) | גיורא קנת (עונה 2 ועונה 5) יובל סגל (עונה 3) יובל גרבש (בובספוג מתחת לאפס) דור סרוגו (עונה 8) דן שצברג (עונה 10) ליאור חקון (עונה 12 ואילך) |
| איש הים | ארנסט בורגניין (עד מותו) ג'ו וייט (לאחר מותו של ארנסט בורגניין) | צביקה שוורצברג (עונות 1–3, עונות 5-6) יורם יוספסברג (עונה 4) אלדד פריבס (עונה 5) יובל גרבש (עונה 7) גדי לוי (עונות 7–9) |
| נער הפלא (בעונות הראשנות נקרא ״נער הקסם״) | טים קונוויי | יהויכין פרידלנדר (עונות 1-2) גיורא קנת (עונה 3) אסף אבידן (עונה 4) יובל גרבש (עונה 5) דור סרוגו (עונות 5-9) צביקה שוורצברג (עונה 7) |
| ההולנדי המעופף | בריאן דויל-מראיי | גיורא קנת (עונות 1 ו-3) צביקה שוורצברג (עונה 2) יורם יוספסברג (עונה 4) אלדד פריבס (עונות 5 ו-7) דור סרוגו (עונות 6 ו-8) גדי לוי (עונה 11) צביקה פורמן (עונה 11-12) אלי לולאי (עונה 13) |
| לארי הלובסטר | דאג לורנס | יובל גרבש (עונות 1–7 ו־13-הווה) אסף אבידן (עונה 4) גדי לוי (עונות 8–10, ו-12) דור סרוגו (עונה 11) ערן מור (עונה 11) |
| באבלבאס | די בראדלי בייקר | עדי וייס (עונה 1) גדי לוי (עונה 11) ערן מור (עונות 11–13) יובל גרבש (עונה 14) |
| סקוויליאם פנסיסן | די בראדלי בייקר | גלעד קלטר יובל סגל (עונה 3) |
| פרץ' פרקינס | די בראדלי בייקר | שרון בורגאוקר (עונה 5) גדי לוי (עונות 7–12) יובל גרבש (עונות 13–הווה) |
| הבועה המזוהמת (בעונות הראשונות נקרא ״באבל המלוכלך״) | צ'ארלס נלסון ריילי (עד מותו) טום קני | יובל גרבש (עונות 1-3) דור סרוגו (עונה 7-9) ליאור חקון (עונה 12) |